เรื่องร้องเรียน (ถนน,ร้องเรียน,สอบถาม,ป้าย,จราจร) วันที่ 2023-07-02 05:22:15 — แขวงบางนาเหนือ เขตบางนา กรุงเทพมหานคร
อยากจะรบกวนให้มาสำรวจปากทางเข้าซอยกุศลศิลป์ ถนนสรรพาวุธ ในช่วงเช้า (07.30 - 08.30) กับ ช่วงเย็น (17.00 - 18.00) ของวันทำงานค่ะ ประชาชนที่อาศัยอยู่ในซอยลำบากมากเพราะไม่สามารถใช้ทางดังกล่าวเข้าซอยได้ เนื่องจากเคยมีตำรวจ สน บางนา มาโบกให้รถจากทางถนนบางนาตราด วิ่งเข้าซอยโสภณ เพื่อมาทะลุหมู่บ้านรุ่งเรืองแล้วออกถนนสรรพาวุธ เพื่อเข้าทางรถไฟสายเก่า เพื่อเป็นทางเลี่ยงที่จะไม่ต้องติดไฟแดงที่แยกบางนา รถเข้ามาอย่างต่อเนื่องจำนวนมาก และเนื่องจากปากทางเข้าออกซอยกุศลศิลป์ช่วงต้น จะเป็นทางแคบ รถไม่สามารถสวนทางได้จำเป็นจะต้องหลบ เบี่ยงทางกัน เมื่อรถออกมาอย่างต่อเนื่องโดยไม่มีใครจะยอมเว้นระยะให้รถที่จะเข้าซอยเข้ามาได้เลย จึงเป็นปัญหาอย่างมากค่ะ ดิฉันเคยลองรอ รอร่วม 15 นาทีก็ไม่มีวี่แววว่าจะมีใครมีน้ำใจหยุดเว้นระยะให้เข้าเลย มีแต่จะจี้เร่งตามกันออกมาตลอดเวลา
จริง ๆ เคยร้องเรียนไปทางเขตบางนาแล้ว เมื่อซัก 2 ปีก่อน แต่เจ้าหน้าที่เขตเองก็แจ้งว่า ตัวเค้าเองก็คิดว่าเป็นวันเวย์ ซึ่งจริง ๆ แล้ว เป็นทางสวนกันค่ะ แล้วเจ้าหน้าที่ยังบอกอีกว่า ไม่สามาถทำอะไรได้ ให้ไปแจ้ง สน บางนาเอง รู้สึกผิดหวังกับ จนท รัฐจริง ๆ ค่ะ แล้วก็บอกอีกว่า ทำอะไรไม่ได้ เพราะทางหมู่บ้านรุ่งเรืองไม่ได้ปิดทาง ยอมให้ผ่านเอง แล้ว สน บางนาเอง จนท ก็ไม่ค่อยจะสนใจ เคยแจ้งเรื่องรถจอดกีดขวางเส้นทางเดินรถภายในซอยกุศลศิลป์ จนท พอรู้ว่าเป็นในซอยนี้กลับพูดทำนองว่าทำอะไรไม่ได้ อันนี้ฟังแล้วคือหมดหวังและผิดหวังกับ จนท รัฐ ที่ได้รับเงินเดือนจากภาษีประชาชนมากๆ เลยค่ะ 
ยังไงฝากเรื่องไว้ด้วยนะคะ ถ้าหากสามารถจะมีป้ายแจ้งให้รถภายนอกที่มาใช้เส้นทางที่จะวิ่งออกจากซอยรับทราบว่า เป็นทางร่วม ให้เบี่ยงหลบทางกัน หรืออะไรก็ตามได้ จะดีมากเลยค่ะ เคยสอบถามหลาย ๆ คนที่วิ่งมาจากทางบางนาตราดแล้วเข้าซอยซอยมาออกถนนสรรพาวุธ ต่างพูดกันว่า เข้าใจว่าเป็นถนนวันเวย์มาตลอด ขอบคุณค่ะ หวังว่า ทางอาจารย์ชัชชาติจะช่วยดูแลให้นะคะ จะขอบพระคุณมากๆเลยค่ะ